Polisieklerk vas oor korrupsie | Netwerk24
Deur Warda Meyer 20 September 2020 10:37
Thembisile Hubert Arosi (49) het op twee aanklagte van bedrog en korrupsie in die landdroshof in Blue Downs verskyn.
Zinzi Hani, woordvoerder vir die Valke, sê Arosi, 'n senior administratiewe klerk vir die polisie, is Vrydag deur die Valke se ernstige korrupsie-ondersoekspan by sy werksplek in Stikland in Kaapstad in hegtenis geneem.
Hani sê die klerk word daarvan beskuldig dat hy onwettige polisieklaringsertifikate vir voertuie uitgereik het sonder om ooit by die genoemde voertuigtoetsstasie te wees.
Arosi is op borgtog van R2 000 vrygelaat en sal weer op 4 November vir 'n streekhofdatum in die hof moet verskyn.